CELEX: 62022TN0069
Language: mt
Date: 2022-02-04 00:00:00
Title: Kawża T-69/22: Rikors ippreżentat fl-4 ta' Frar 2022 – Eurecna vs Il-Kummissjoni

4.4.2022   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 148/34
            
         
      Rikors ippreżentat fl-4 ta' Frar 2022 – Eurecna vs Il-Kummissjoni
      (Kawża T-69/22)
      (2022/C 148/45)
      Lingwa tal-kawża: it-Taljan
      
         Partijiet
      
      
         Rikorrent: Eurecna SpA (Venezia, l-Italja) (rappreżentant: R. Sciaudone, avukat)
      
         Konvenut: Il-Kummissjoni Ewropea
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tannulla d-deċiżjoni kkontestata għall-kumpens tal-krediti li jinsabu fl-ittra tal-Kummissjoni tal-25 ta’ Novembru 2021, li biha l-Kummissjoni ordnat l-irkupru tas-somma ta’ EUR 22 139,05 mis-somma ta’ EUR 417 234,68 maħruġa fil-kuntest ta’ proġett iffinanzjat mill-Unjoni Ewropea u li ġie deċiż li kellha tiġi rkuprata minħabba irregolaritajiet allegatament imwettqa fil-fażi tar-rendikont tal-kontabbiltà; u
               
            
                  —
               
               
                  tikkundanna lill-kummissjoni tħallas l-ispejjeż ta’ din il-kawża.
               
            
         Motivi u argumenti prinċipali
      
      Insostenn tar-rikors tagħha, ir-rikorrenti tinvoka motiv maqsum f’erba’ argumenti.
      
                  1.
               
               
                  Motiv uniku bbażat fuq l-ineżistenza tal-kreditu kkontestat.
                  
                              —
                           
                           
                              F’dan ir-rigward, jiġi invokat il-ksur tal-prinċipju ta’ amministrazzjoni tajba u ta’ diliġenza fl-azzjoni amministrattiva fir-rigward tal-verifika kontabbli mwettqa minn Ernst & Young (EY); il-ksur tad-drittijiet tad-difiża fir-rigward tal-verifika kontabbli mwettqa minn EY; il-ksur tal-prinċipju ta’ amministrazzjoni tajba minħabba nuqqas ta’ osservanza tal-obbligu ta’ imparzjalità fl-azzjoni amministrattiva; u l-interpretazzjoni żbaljata tal-kuntratt fir-rapport ta’ EY.